**Konkurs za izlaganje u Galeriji SULUV, u 2020. godini.**

**Od 1. novembra do 10. decembra 2019.**

Otvoren je za dve kategorije:

1. ***Program izložbi članova Udruženja***
2. ***Program partnerskih realizacija* i *Edukativno istraživački program***

**Za obe kategorije konkurs obuhvata**:

1. Samostalne izložbe i grupne izložbe

2. Autorske - kustoske izložbe

3. Prezentacije, projekcije, jednodnevne realizacije, promocije, diskusije, panele ili druge događaje u polju likovnih umetnosti.

1. **Kategorija: *Program izložbi članova Udruženja* (samostalne i grupne izložbe članova Udruženja)**

Na konkurs mogu da apliciraju **aktivni** članovi Udruženja (svi članovi koji su izmirili svoje obaveze i izvršili uplate članarine za **2019. i 2020. godinu**, kao i novoprimljeni članovi u 2020.)

\*Prijave kandidata, koji nisu uplatili članarinu za 2019. i 2020. godinu, neće biti uzete u razmatranje.

*Program izložbi članova Udruženja* sledeće stavke finansiraju se iz budžeta SULUV-a.

UDRUŽENJE OBEZBEĐUJE:

1. Galerijski prostor

2. Stručnu i tehničku pomoć pri postavci

3. PR aktivnost

4. Dostupnu tehničku opremu

5. Godišnji katalog *Produkcija SULUV* 2020 sa recenzijom izložbe (izdavanje kataloga je u decembru 2020. godine)

6. Foto dokumentaciju sa otvaranja

7. Učešće u koktelu na otvaranju

8. Propratni promotivni štampani materijal A5 formata. Ukoliko autor želi drugačiji format propratnog štampanog materijala, dužan je da preuzme dodatne troškove štampe.

\*Napomena: mogućnost participacije SULUV-a u produkciji izložbi zavisiće od visine odobrenog budžeta za organizaciju izložbi u 2020. godini.

[**PRIJAVNI FORMULAR ZA KATEGORIJU 1**](https://docs.google.com/forms/d/1HfkpGlUAOBe3QlhcJhtS8VfCfvfediltiybo6_T9YsA/edit)

1. **Kategorija: *Program partnerskih realizacija* i *Edukativno istraživački program* (realizacije događaja kroz ugovorene saradnje, radna gostovanja, javna vođenja, predavanja i seminari)**
* Druga udruženja/organizacije članova SULUV-a
* Partnerske organizacije SULUV-a i druga udruženja i pojedinci koji se bave profesionalnim radom iz oblasti likovne umetnosti
* Program saradnje

**Za kategoriju 2. *Program partnerskih realizacija* i *Edukativno istraživački program***

UDRUŽENJE OBEZBEĐUJE:

1. Galerijski prostor

2. PR aktivnost

3. Dostupnu tehničku opremu

4. Godišnji katalog *Produkcija SULUV* 2020 sa recenzijom izložbe (izdavanje kataloga je u decembru 2020. godine)

---

5. Foto dokumentaciju sa otvaranja

6. Propratni promotivni štampani materijal A5 formata. Ukoliko autor želi drugačiji format propratnog štampanog materijala, dužan je da preuzme dodatne troškove štampe.

7. Stručnu i tehničku pomoć pri postavci

8. Koktel (opciono)

9. Recenzija

10. Manipulativni troškovi galerije

* Za kategoriju *Program partnerskih realizacija* i *Edukativno istraživački program* stavke od 1 do 4 finansiraju se iz budžeta SULUV-a, a stavke od 5 do 10 finansiraju se na osnovu troškovnika definisanog ugovorom ili aneksom ugovora o saradnji između partnerske organizacije i SULUV-a. Sve navedene stavke su obavezne i nije moguće izostaviti ni jednu (sem koktela na otvaranju) iz realizacije radi umanjenja troškova jer predstavljaju minimum osnovnog funkcionisanja i standarda Galerije. O troškovniku se možete informisati kod kancelarije Udruženja. Sugerišemo da se u okviru projektnog planiranja programa, kojim se organizacije prijavljuju na Konkurs za izlaganje u Galeriji SULUV 2020. predvide i ovi troškovi prilikom apliciranja na konkursima za finansiranje i sufinansiranje projekata.

**PRIJAVNI FORMULAR ZA KATEGORIJU 2**

UDRUŽENJE NE OBEZBEĐUJE:

1. Transport radova

2. Svu dodatnu opremu i tehničku podršku koju SULUV ne poseduje

3. Putni trošak i smeštaj učesnika

|  |
| --- |
| USLOVI:* Priloženi radovi ne treba da budu stariji od 5 (pet) godina.
* Prilog PORTFOLIO (popuniti formu za kategoriju koju konkurišete)
* Raspodela termina je od februara meseca, te je neophodno da radovi budu spremni za izlaganje već od 1. februara 2020.
* Konkuriše se isključivo sa radovima koji će biti u dodeljenom terminu i izloženi.
* U izuzetnim slučajevima ostavlja se mogućnost izmene predloženog sadržaja za izložbu u potvrđenom terminu koji kandidat usklađuje u dogovoru sa Umetničkim savetom.
 |

**ROK ZA PRIJAVU**:

Rok za slanje prijava je **10. decembar 2019.**

**Prijava se vrši isključivo putem online formulara koji se nalazi na sajtu suluv.org**

Nepotpune prijave i prijave koje pristignu nakon roka neće se uzimati u razmatranje.

Odluka o prihvaćenim projektima će biti doneta do **kraja decembra 2019**, o čemu će svi kandidati biti obavešteni putem mejla.

Za kategoriju 1. Umetnički savet udruženja će izvršiti selekciju i dostaviti obrazloženje koje će biti objavljeno u obliku izveštaja na sajtu Udruženja – [www.suluv.org](http://www.suluv.org/)

Kontakt za dodatne informacije:

021/524-991, 0653888212,

suluvkonkursi@gmail.com

suluv.org

**Radno vreme kancelarije SULUV:**

Ponedeljak 16 – 20

Utorak 10 – 14 i 16 – 20

Sreda 10 – 14 i 16 – 20

Četvrtak 16 – 20

Petak 16 – 20